Դելավերի գեղարվեստի թանգարան

**Դելավերի գեղարվեստի թանգարան** (), մշակութային հաստատություն ԱՄՆ-ում, գտնվում է Ուիլմինգտոն քաղաքում։ Հավաքածուն ներառում է ավելի քան 12 000 օբյեկտ։ Թանգարանի շենքը ընդարձակվել և վերանորոգվել է 2005 թվականին և ներկայումս զբաղեցնում է 9 ակր (36 000 մ) մակերես։ Ունի Հելեն Ֆարր Սլոանի (*Helen Farr Sloan )* անվան գրադարան, արխիվ, գեղարվեստի ստուդիա, սրճարան և թանգարանային խանութ։

## Պատմություն
Հիմնադրվել է 1912 թվականին *Wilmington Society of the Fine Arts* ընկերության կողմից՝ ի պատիվ նկարիչ Հովարդ Փայլի, նրա մահից հետո։ Ի սկզբանե ունեցել է ավելի քան 100 նկար և փորագրանկար, որը թանգարանին է տրամադրել նկարիչի այրին՝ Էնն Փայլը։ Իր կանոնակարգում թանգարանը նպատակ է դրել գիտելիքների տարածումն ու կերպարվեստի զարգացումը Դելավեր նահանգում։

1912-1922 թվականներին թանգարանը ունեցել է հիմնական շենք։ Նրա հավաքածունն այդ ընթացքում հարստացվել է հատկապես Ուիլլարդ Մորսի (որը թանգարանին է նվիրել Փայլի ավելի քան 100 նկար) նվիրատվությամբ։ 1922 թվականին *Wilmington Society of the Fine Arts*  կազմակերպությունը թանգարանի համար վարձակալել է գրադարանի շենքը, որը գտնվում էր 10-րդ փողոցի և Մարկետ-սթրիտի խաչմերուկում։ Չնայած Մեծ ճգնաժամին, կազմակերպությունը նոր շենքի համար հավաքել է 350 000 դոլար։ Նոր շենքը բացվել է 1938 թվականին, և թանգարանը սկսել է կոչվել Դելավերի գեղարվեստի կենտրոն (*Delaware Art Center)։*

Երկրորդ աշխարհամարտի ժամանակ՝ 1943 թվականին, *Wilmington Society of the Fine Arts* -ը լուծարվել է և նրա ենթաբաժանման մեջ է մտել *Delaware Art Center-ը*։ 1954 թվականին նրա կրթական կաֆեդրաները ավելացել են 500 ուսանողով։ Ֆլետչեր Բրաունի 300000 դոլար նվիրատվության շնորհիվ գեղարվեստի սրահները և կրթական հաստատությունները սկսել են ընդարձակվել, և 1972 թվականին *Delaware Art Center-ը* ստացել է Ամերիկայի թանգարանների դաշինքի հավատարմագրում։ Շուտով կենտրոնը վերանվանվել է Դելավերի գեղարվեստի թանգարանի։ Նրա հետագա ընդարձակումը իրականացվել է 1987 թվականին, որը կրկնապատկել է թանգարանի տարածքը։

Գեղարվեստի թանգարանի հավաքածուն ձեռք է բերել 19-րդ դարի վերջի և 20-րդ դարի սկզբի աշխատանքներ, որի մեջ է մտնում *The Samuel & Mary R. Bancroft Pre-Raphaelite Collection*-ի աշխատանքների հավաքածուն։ Այստեղ են գտնվում Հովարդ Փայլի և նրա աշակերտների՝ Ֆրենկ Շունովերի, Սթենլի Արթուրսի և Նուել Ուեյթի շատ աշխատանքներ։ 1961 թվականից սկսած՝ թանգարանին շատ աշխատանքներ է նվիրել Հելեն Ֆարր Սլոուն՝ Ջոն Սլոունի կինը։ 1970 թվականին թանգարանը համալրվել է ժամանակակից ամերիկացի նկարիչների՝ Լուիզ Բեռլյավսկի-Նևելսոնի, Ռոբերտ Մազերվելի, Ջորջ Սիգալի, Ջիմ Դայնի և Ջեյքոբ Լոուրենսի աշխատանքներով։

## Պատկերասրահ

Delaware Art Museum St Gaudens Lincoln 3.JPG|Աբրահամ Լինքոլն
Burne-Jones-Viking Ship.jpg
DAM Gideon Del Robbia.JPG
Eakins 1905 Mary Hallock Greenewalt DAM.JPG
John Rogers, Coming to the Parson.jpg
Ruth Gleaning DAM.JPG
Mary Richardson Bancroft.png
Spring and Autumn Emmet 1892 Tiffany Glass.jpg
A Bower Maiden c 1885-90 Edward Burne-Jones.jpg
Dante Gabriel Rossetti - Drawing for "The Boat of Love".jpg
Dante Gabriel Rossetti - Study for "La Bella Mano".jpg
Leyland by Rossetti 1879.jpg
George Wilson - The Spring Witch.jpg
Marie Spartali Stillman - Self-Portrait.jpg
Shields rossetti.jpg
St Clement 1891 Edward Burne-Jones.jpg
Charles Fairfax Murray - Beata Beatrix.jpg
Solomon-Toilet Roman Lady.JPG
'Stand away from that girl! by N. C. Wyeth, Delaware Art Museum.jpg
WHH Isabella Pot of Basil DelArt.jpg
Frederick Sandys - Cleopatra.jpg
DAM Morris Rossetti Chair.JPG
Howard Pyle drawing desk.jpg
Parlor Cabinet BJ Talbert c1871 DAM.JPG


## Ծանոթագրություններ

## Արտաքին հղումներ
* Официальный сайт музея 
* Художественный музей штата Делавэр, Уилмингтон
* Делавэрский художественный музей 

Կատեգորիա:1912 հիմնադրումներ ԱՄՆ-ում
Կատեգորիա:1912 հիմնադրված թանգարաններ
Կատեգորիա:ԱՄՆ-ի թանգարաններ
Կատեգորիա:Դելավեր
Կատեգորիա:Ժամանակակից արվեստի թանգարաններ